Atangaye na jua hujua

HOTUBA YANGU SIKU YA KUADHIMISHA MAZINGIRA 

Hayawi hayawi hatimaye huwa. Siku niliyoingojea kwa hamu na gamu hatimaye iliwadia. Nilidamka che hata kabla ya jimbi wa kwanza kuwika huku nikiwa na furaha tele mithili ya kibogoyo aliyezawadiwa na magego sagego ingawa ya kutafunia ubwabwa. 

Nilipiga milundi hadi hamamuni ambapo nilioga kwa maji yaliyokuwa baridi shadidi bila kushtaki uchege niliokuwa nao mwilini kwa kweli nilikuwa na matumaini siku hiyo ingekuwa njema. Ndege walianza kuimba nyimbo zao kwa sauti nyororo huku wakimrudishia Rabuka shukrani kwa siku hio. 

Nilipomaliza kushtaki uchafu, niliondoka hamamu kuelekea kwenye chumba changu ambapo nalivalia sare yangu iliyokuwa ikimetameta metumetu mithili ya nyota ya jaha. Sare niliyovalia siku hiyo ilikuwa imenyooka twaa na ilipendeza mno. 

Nilibwagia staftahi yangu iliyokuwa tamu mithili ya halua, kwa kweli nilifurahia. Nilianza safari yangu kuelekea shuleni ambayo ilichukua muda mchache zaidi kama ilivyokuwa desturi yangu, nilikuwa nikichelewa shuleni. 

Nilikimbia kwa mbio zaidi ambapo ngemtia swara kwenye mashaka. Tamaa yangu ilikuwa niwe wa kwanza shulenil siku hio. Ilikuwa siku ya kuadhimisha mazingira nchini. Mimi kama kiranja mkuu nilipaswa kuwahutubia wanafunzi na waja wote. 

Mwia si kiduchu, wanafunzi wote walikuwa wamewasili na maandalizi yakakamilika baada ya muda mchache zaidi. Wanafunzi walikuwa na furaha. Sherehe ya siku ilianza kwa maombi kutoka kwa mwalimu mkuu. Mwalimu aliwakaribisha waja wote katika sherehe hio kisha akawalika 
wanafunzi kumtumbuiza mgeni wa heshima wa siku. Wanafunzi walimtumbuiza mgeni kwa muda wa saa moja kwa nyimbo, mashairi na michezo mbalimbali.  

Muda wao ulipowapa kisogo, mwalimu mikuu alinialika ili niwahutubia wanafunzi wenzangu na kumkaribisha mgeni wa heshima. Machozi ya furaha yalinitiririka huku nikielekea kuwahutubia. Wanafunzi wote walikimya kama maji kwenye mtungi. 

Mgeni wetu wa heshima siku ya leo bwana Rais, waziri wetu wa mazingira nchini, waziri wa 
mazingira katika kaunti yetu, gavana wetu na naibu wake, mawaziri wengine, mwalimu mkuu, naibu wa mwalimu mkuu, mwalimu mwandamizi, walimu, naibu kiranja mwezangu, viranja na wanagenzi hamjambo? 

Kwanza nachukua fursa hii kurudishia Rabana shukrani kwa uhai ambao ametupa sisi sote kukongamana hapa tukiwa hai, najua kuna waja ambao walitamani kuiona siku ya leo ila hawajaweza. Ni furaha na shukrani kwetu sisi tuliowezeshwa. 

Kabla sijaendelea zaidi, ni vyema nijitambulishe kwenu ili msishangae ni nani huyu anayetokwa na menono mengi zaidi ya chiriku aliyemeza maji ya choo. Mimi ni Mercy Angehi, kiranja mkuu katika shule hii ya upili ya wasichane, Keveye. 

Kwanza nachukuwa fursa hii kuwashukuru nyote mliokubali mwito. Chambilecho, mtu hakatai mwito bali hukataa aitiwalo. Asante kwa kukubalo mwito wetu  kujumuika nasi ili kuadhimisha mazingira nchini mwetu.  

Naam, kwanza kabisa naanza kwa kuwakumbusha ni nini maana ya mazingira. Mazingira ni hali au mambo yanayomzunguka kiumbe katika maisha. Katika mazingira kuna mimea, maji, madini, na vinginevyo ambavyo pamoja hujenga mazingira. Ni jukumu letu kuyatunza mazingira. 

Kwanza katika mazingira yetu kuna mimea. Miti ni mojawapo ya mimea, mnavyofahamu miti huvutia mvua. Katika maisha ya binadamu ya kila siku, tunahitaji mvua kwani maji ni uhai wa mwanadamu. Je, wanafunzi wa kidato cha kwanza mpo? Nachukua fursa hii kuwapa pongezi kwani takriban miti elful mbili imepandwa katika muhula wa kwanza.

Katika taifa letu, mmomonyoko wa udongo umezidi kuonekana. Wanagenzi wa somo la ukulima mpo? Mimea mlio panda imenawiri na inavutia zaidi, kwa kweli tumeyatunza mazingira yetu. 

Pili ni kuhusu maji yetu katika eneo hili. Kuna maji ya kutosha wakati wa mvua mnavyofahamu. 
Licha ya kuwepo kwa maji ya kutosha, hatuna vyombo vya kuhifadhi maji. Mheshiwa wetu rais kwa niaba ya wanagenzi wenzangu na waja nakuomba utununulie tenki la maji ili tuhifadhi maji ya kutosha. 

Tatu, katika mazingira yetu tunapaswa kudumisha usafi kila mahali. Viongozi hoyee! Tunapo 
adhimisha mazingira, nachukua fursa kuwashukuru viongozi kwa kututengenezea mabiwa ya taka hivyo tunaweza kuzisanya takataka zetu. Kabla ya biwi hizi kujengwa, taka zilikuwa zimetapakaa. kila kona ya nchi. Magonjwa kutokana na uchafu yalikuwa yameongezeka zaidi. Tulivyokutuna hapa leo hii ni furaha yangu kuwatangazia kuwa, maradhi kutokana na uchafu yamepunguka kwa kiwango cha asilimia tisini. Tumepiga hatua kubwa zaidi, lakini ni vyema sote tushikamane kuangamiza uchafu kabisa._ 

Jambo la nne, katika mazingira kuna madini. Madini ni kitu kinachochimbwa ardhini kama vile chuma, shaba, almasi, na mafuta. Waja wengi walikuwa na wasiwasi mithili ya kondoo aliyezawadiwa na manyoya haba wakati wa kipupwe. Viongozi wetu wametuhakikishia usalama wakati wa kuyachimba madini.Madini huiletea nchi yetu pesa za kigeni kujiendeleza kwa hivyo msiwe na hofu, kamwe. 
Nachukua fursa hii kuwashukuru wote mliotenga muda wenu kunisikiliza. Ni matumaini yangu kuwa mmeridhishwa na mtayatilia maanani yote niliyoyasema. Sina la ziada ila kurudisha shukrani zangu tete kwa wote mlioinisikiliza. Asanteni.